55 
homme aloit veoir sa femme ou qu'il en yssoit, il ouroit l'uis ou clouoit de la clef qu'il portoit. Car 
elle se fremoit par dedens et par dehors et tousiours portoit sur lui le clef qu'il metoit dessoubz son 
chief quant il couchoit auec elle. Ainsy le fist longuement, 
Aduint comme elle regarda ung jour pa le fenetre, elle vey vng beau jouencel, dont elle s'en- 
amoura et cil d'elle,! et par signe qu'ilz firent l'ung a l'autre elle lui fist entendre qu'il venist le 
nuit ensieuuant vers elle. Quant vint au soir que son mary fut entré en la tour, elle lui donna fort 
vin a boire tant qu'il fut yure et s'endormy sy tost comme il fu couchié, Et lors elle print le clef 
dessoubz son chief et ala ouurir l'uis a son amy qui l'atendoit et y print son soulas toute la nuyt et 
depuis le fist elle ainsy par pluseurs fois et pluseurs nuys.? Son mari se doubta ung jour et pensa 
pourquoy elle l'enyuroit ainsy toutes les nuys. Sy faigny une nuit d'estre yure, se coucha et fist 
semblant de dormir et tantost elle print le clef et s'en ala auec son amy comme elle auoit acoustumé 
et ne porta que sa chemise por ce qu'il faisoit chault et que le maison de son amy estoit la prés. 
Elle lessa le clef en l'uis a celle fois. Son mary se leua et ala a l'uis et le trouua ouuert et le 
referma et monta amont a la fenestre. Et quant vint vers le point du jour, il vey sa femme qui 
retournoit de deuers son amy. Quamt elle trouua l'uis fermé, elle fut moult desconfortee. A l'uis 
hurta; son mary lui demanda qui elle estoit. Haa! mon mari, dist elle, je te crye mercy et te pro- 
metz que jamais ne m'en ysteray. Certes, mon amye, dist il, je te lesseray en ce point jusques au 
cler jour affin que tes amis et chascun coignoissent ta desloyalté. Quant elle vey que por prier ne 
pour pleurer il ne la mettoit dedens, elle lui dist qu'elle se noieroit en vng puch qui la estoit. Et 
lors elle aprocha de ce puch et jeta vne grant pierre dedens, qui grant noise fist en l'eaue. Son 
mary cuida certainement que ce fust elle, sy y couru hastiuement. Tandiz qu'il auala les degrés de 
sa tour, sa femme se tray derriere l'uis, et sy tost qu'il fut yssu et il cuida aler au puch, elle se 
lancha dedens cel huis et le referma tres bien et s'en ala apuier a la fenestre. Quant son mary se 
vey ainsy deceu, il lui erya et dist: Haa! faulsse femme et decepuant, plaine des oeuures de dyable, 
euure moy luis! Vrayement, dist elle, vous y demeurés jusques au cler jour, que chascun vous verra, 3 
et lors je diray que ainsy me lessiez vous toutes les nuis pour aler veoir vos acointés. Tout ainsy 
comme elle lui dist elle lui fist; et diffama ainsy son poure mary par son malice. Et pour ce dit on 
communement que on ne scet garder femme s'elle ne se veult aydier a garder et qu'elles sceuent 
moult de mal quant elles s'y apliequent. 4 On dist que vne mauvaise > femme scet plus d’un art 6 
que le dyable. 
IV. Ms fr. 911 fol. 238° (Ms 435 fol. 56". — Ms fr. 1834 fol: 85. — Vgl. u. T. 
S. 37,1). 
Pierre Alphons raconte a ce propos d'un grant? roy Alixandre, auquel on fist sa tombe de 
fin or, quant il fu mort et que plusieurs grans philosophes s'assemblerent entour le corps, dont Pung 
commencha a parler et dist: Alexandre faisoit hier tresor d'or, et aujourd'ui or fait tresor de luy. 
Hier, dist l'autre, tout le monde ne luy souffisoit pas et et aujourd'uy quatre aunez de terre luy 
souffisent bien. Hier, dist l'autre, il faisoit du peuple ce q'uil vouloit. et maintenant le peuple fait 
de luy ce qu'il veult. Hier, dist l'autre, il pouoit sauluer et deliurer plusieurs gens de mort et 
aujourd'uy 8 il n'a peu eschiuer sa mort. Hier, dist l'autre, il menoit grant assemblee de gens, et 
aujourd’huy les genz le menent ou ilz veulent. Hier, dist ung autre, les gens le redoubtoient, et 
aujourd'uy ilz le tiennent pour vil Et lors dist le dernier: Il auoit hier amis et ennemis, et main- 
tenant il les a tous egaulx. Et cetera. 
1 911: delles. — ? 435: ainsi toute la nuit et pluseurs fois. Son m. — ? 911: verras. — * 435: Se y veu- 
leut affliquer. — 5 435: malle. — * de malice. — 7 435: du grant. — * 435: Lücke durch Augensprung bis auj. 
les genz le menent. 
N:o 5. 
